SET ปิดเช้าบวก 9.41 จุด รับการเมืองชัดเจน ลุ้นผลโหวตนายกรัฐมนตรีวันนี้
SET ปิดเช้าบวก 9.41 จุด รับการเมืองชัดเจน ลุ้นผลโหวตนายกรัฐมนตรีวันนี้ โดยดัชนีปิดตลาดเช้านี้ที่ระดับ 1,647.10 จุด เพิ่มขึ้น 9.41 จุด หรือ 0.57 จุด มูลค่าการซื้อขาย 2.83 หมื่นล้านบาท 
5 มิ.ย. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,647.10 จุด เพิ่มขึ้น 9.41 จุด หรือ 0.57 จุด มูลค่าการซื้อขาย 2.83 หมื่นล้านบาท 
10 หุ้นดันดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นในทิศทางเดียวกับตลาดหุ้นในภูมิภาคเอเชียที่ส่วนใหญ่จะอยู่ในแดนบวก โดยตลาดฯผ่อนคลายประเด็นสงครามการค้าลงหลังจากที่ธนาคารกลางสหรัฐ (เฟด) ได้ส่งสัญญาณอาจจะปรับลดอัตราดอกเบี้ย
ส่วนบ้านเราก็มีความชัดเจนการเมืองในประเทศมากขึ้น โดยวันนี้ก็รอลุ้นการโหวตเสียงเลือกนายกรัฐมนตรี ซึ่งตลาดหุ้นไทยเช้านี้ได้ขึ้นมาตอบรับปัจจัยบวกทั้งในและนอกประเทศ
สำหรับแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯมีโอกาสที่จะลดช่วงบวกลง  โดยยังต้องติดตามการโหวตเสียงในตำแหน่งนายกรัฐมนตรี
พร้อมให้แนวรับ 1,630 จุด ส่วนแนวต้าน 1,650-1,660 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL  มูลค่าการซื้อขาย 2,177.19 ล้านบาท ปิดที่   81.75 บาท ราคาไม่เปลี่ยนแปลง
PTT    มูลค่าการซื้อขาย 1,293.68 ล้านบาท ปิดที่   47.00 บาท เพิ่มขึ้น  0.50 บาท
AOT    มูลค่าการซื้อขาย 1,199.31 ล้านบาท ปิดที่   64.75 บาท ลดลง   0.25 บาท
KBANK  มูลค่าการซื้อขาย 1,092.74 ล้านบาท ปิดที่  192.50 บาท เพิ่มขึ้น  2.50 บาท
SCB    มูลค่าการซื้อขาย   903.58 ล้านบาท ปิดที่  132.50 บาท เพิ่มขึ้น  1.50 บาท
 